
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzu MK noteikumu projekta anotāciju papildināt ar skaidrojumu attiecībā uz pievienotās vērtības nodokļa (PVN) piemērošanu, proti, kādos gadījumos PVN netiek piemērots un kādos gadījumos tiek piemērota PVN samazinātā likme 12 procentu apmērā. Informējam, ka tikai atsauces MK noteikumu projekta pielikumā nav pietiekošs skaidrojums par PVN piemērošanu konkrētajiem maksas pakalpojumiem.
 
Piedāvātā redakcija
-
	Dace Leimane (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūgums precizēt anotācijas 3. sadaļas “Tiesību akta projekta ietekme uz valsts budžetu un pašvaldību budžetiem” 6. punktā norādīto 2024. gadam un turpmāk ik gadu plānoto ieņēmumu no Valsts robežsardzes koledžas sniegtajiem maksas pakalpojumiem un attiecīgo izdevumu apmēru atbilstoši pielikumos pievienotajiem aprēķiniem.
 
Piedāvātā redakcija
-
	Inese Briede (FM)

	3.
	MK sēdes protokollēmuma projekts
3. Pieņemt zināšanai, ka Iekšlietu ministrija iesniegs Finanšu ministrijā priekšlikumus bāzes izdevumu precizēšanai 2024. gadam un turpmāk ik gadu, lai nodrošinātu pamatbudžeta ieņēmumu no Valsts robežsardzes koledžas maksas pakalpojumiem un attiecīgu izdevumu
samazinājumu 2024. gadā un turpmāk ik gadu par 56 061 EUR Iekšlietu ministrijai (Valsts robežsardzei) budžeta programmā 10.00.00 "Valsts robežsardzes darbība".
	Priekšlikums
Ņemot vērā, ka bāzes izdevumu izmaiņu veikšanas kārtība ir noteikta Ministru kabineta 2023. gada 17. janvāra noteikumos Nr.15 “Maksimāli pieļaujamā valsts budžeta izdevumu kopapjoma un katrai ministrijai un citai centrālajai valsts iestādei paredzētā izdevumu kopējā apjoma noteikšanas kārtība vidējam termiņam”, kā arī Ministru kabineta 2023. gada 15. augusta sēdes protokola Nr. 40 43. § 6. punktā noteikto, lūdzam svītrot Ministru kabineta noteikumu projektam pievienotajā protokollēmuma projektā 3. punktu, jo nav nepieciešamības dublēt citos normatīvajos aktos noteikto kārtību attiecībā uz bāzes izdevumu precizēšanu, atbilstoši precizējot anotācijas 3. sadaļā “Tiesību akta projekta ietekme uz valsts budžetu un pašvaldību budžetiem” sniegto informāciju.
 
Piedāvātā redakcija
-
	Inese Briede (FM)



